|  |  |  |
| --- | --- | --- |
| Босна и Херцеговина | bih | Босна и Херцеговина |
| МИНИСТАРСТВО ПРАВДЕ | МИНИСТАРСТВО ПРАВДЕ |

На основу чланова 8. и 54. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13, 93/17 и 59/22), члана 8. Одлуке о условима и начину пријема вјежбеника високе стручне спреме у радни однос у институције Босне и Херцеговине („Службени гласник БиХ“, бр. 52/05, 102/09 и 9/15) и Одлуке о потреби пријема вјежбеника у радни однос број: 05-34-2-5395-5/23 од 20.10.2023. године, министар правде Босне и Херцеговине расписује

**ЈАВНИ КОНКУРС**

**за пријем вјежбеника у радни однос**

**у Министарству правде Босне и Херцеговине**

**Вјежбеник –** са завршеним правним факултетом, први циклус додипломског студија који је вреднован с најмање 240 ЕЦТС бодова, **један (1) извршилац.**

**Опис послова:** вјежбеник ће вршити послове у циљу оспособљавања за самосталан рад у оквиру своје струке и стицања потребног радног искуства за полагање стручног управног, односно јавног испита.

**Услови за пријем:**

**I.**За пријем у радни однос вјежбеник мора испуњавати сљедеће опште услове прописане чланом 10. Закона о раду у институцијама Босне и Херцеговине (да има навршених 18 година, да је држављанин Босне и Херцеговине, да против њега није покренут кривични поступак за кривично дјело за које је предвиђена казна затвора три и више година или да му није изречена затворска казна за кривично дјело учињено с умишљајем у складу с казненим законима у Босни и Херцеговини и да није обухваћен одредбом члана IX. става 1. Устава Босне и Херцеговине, да је физички и психички способан за вршење послова радног мјеста на које се пријавио код послодавца).

**II.** Поред општих услова прописаних Законом о раду у институцијама Босне и Херцеговине, вјежбеник мора испуњавати и сљедеће посебне услове:

* завршен правни факултет, први циклус додипломског студија који је вреднован с најмање 240 ЕЦТС бодова,
* да нема остварен радни стаж у трајању од једне (1) године или више у струци након дипломирања.

**Потребни документи:**

Кандидати су дужни **уз пријаву** **с кратким животописом,** **коју су дужни својеручно потписати**, доставити **овјерене копије** сљедећих докумената:

* диплому или увјерење о дипломирању (увјерење не може бити старије од једне године, односно од рока потребног за издавање дипломе), односно за кандидате који су високо образовање стекли по болоњском процесу уз факултетску диплому потребно је доставити и додатак дипломи, а у случају да факултет није завршен у Босни и Херцеговини, страна диплома мора да буде нострификована (доказ о нострификовању);
* доказ да немају остварен радни стаж након стицања високе стручне спреме у трајању од једне (1) године или више што доказују овјереном фотокопијом радне књижице (насловна страна као и странице с подацима о радном стажу) или потврдом/увјерењем Завода за запошљавање или потврдом ПИО/МИО да нису регистровани у матичној евиденцији;
* увјерење о држављанству, не старије од 6 мјесеци.

Достављени документи не подлијежу враћању.

**Напомена:**

Изабрани кандидат је дужан прије потписивања уговора о раду доставити љекарско увјерење о здравственој способности за вршење послова радног мјеста и увјерење да се против њега не води кривични поступак издано од надлежног суда (не старије од три мјесеца), као и изјаву да није обухваћен одредбом члана IX. Устава Босне и Херцеговине, не старију од три (3) мјесеца, у противном неће доћи до потписивања уговора о раду, односно кандидат се скида с листе успјешних кандидата.

По овом јавном конкурсу могу се прихватити и пријаве кандидата који имају завршен други циклус студија с остварених 300 ЕЦТС бодова (звање магистра), под условом да им школовање обухвата и први циклус студија правног факултета.

Радни однос заснива се на период од једне (1) године.

Кандидати који испуњавају услове расписаног јавног конкурса и чије пријаве су комплетне и благовремене подлијежу провјери знања, коју одређује Комисија за избор вјежбеника.

Пријаве с документацијом потребно је доставити најкасније у року од 8 дана од дана објаве конкурса, путем поште препоручено на адресу:

**Министарство правде Босне и Херцеговине**

**„Јавни конкурс за пријем вјежбеника“**

**71 000 Сарајево, Трг Босне и Херцеговине број 1.**

Непотпуне и неблаговремене пријаве неће се узимати у разматрање.